Document ID: 32005R0046

ΚΑΝΟΝΙΣΜΌΣ (ΕΚ) αριθ. 46/2005 ΤΗΣ ΕΠΙΤΡΟΠΉΣ
της 13ης Ιανουαρίου 2005
για παρέκκλιση από τον κανονισμό (ΕΚ) αριθ. 1282/2001 όσον αφορά την ημερομηνία λήξεως υποβολής των δηλώσεων συγκομιδής και παραγωγής για την περίοδο εμπορίας 2004/05
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, περί κοινής οργανώσεως της αμπελοοινικής αγοράς (1), και ιδίως το άρθρο 73,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1282/2001 της Επιτροπής (2) προβλέπει την υποβολή από τους παραγωγούς των δηλώσεων συγκομιδής και παραγωγής το αργότερο στις 10 Δεκεμβρίου, για να γνωρίζουμε έγκαιρα την κοινοτική παραγωγή.
(2)
Σε ένα κράτος μέλος παρουσιάστηκε βλάβη στο κεντρικό σύστημα πληροφορικής μερικές ημέρες πριν από την ημερομηνία λήξεως. Οι παραγωγοί δεν έχουν πλέον πρόσβαση σε αυτό το σύστημα και, συνεπώς, δεν μπορούν να υποβάλουν τις δηλώσεις τους πριν από την προθεσμία αυτή.
(3)
Για να αντιμετωπιστεί η κατάσταση αυτή, για την οποία δεν ευθύνονται οι παραγωγοί και αναμένοντας την κανονική επαναλειτουργία του κεντρικού συστήματος πληροφορικής, πρέπει να δοθεί στους παραγωγούς μια συμπληρωματική προθεσμία για την υποβολή των δηλώσεων συγκομιδής και παραγωγής.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 11 παράγραφος 1 του κανονισμού (ΕΚ) αριθ. 1282/2001, για την περίοδο εμπορίας 2004/05, οι δηλώσεις που αναφέρονται στα άρθρα 2 και 4 του εν λόγω κανονισμού δύνανται να υποβάλλονται έως τις 15 Ιανουαρίου 2005.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 10 Δεκεμβρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Ιανουαρίου 2005.

Labels: 12
15
6